Za koparki a koparjow 5. lětnika
Raik Zschuppan a Thomas Birus, zamołwitaj zepěranišća Němskeho koparskeho zwjazka w Kamjencu, zarjadujetaj 9. februara wosebity dźeń, we wobłuku kotrehož smědźa so koparki a koparjo předstajić, kiž chodźa do 5. lětnika (lětnik 1.6.2010 do 31.5.2011). Wšitke towarstwa na teritoriju Zapadołužiskeho koparskeho zwjazka smědźa swoje najlěpše hrajerki a swojich najlěpšich hrajerjow předstajić. Zarjadowanje budźe w sportowej hali při Kamjenskim lětanišću, a to wot 16 do 17.30 hodź. Koparki a koparjo njech su hižo w 15.45 hodź. w hali. Sobu přinjesć maja treningowu drastu, kopački za halu, škitački a wěcy za myće. Za lěpšu organizaciju prosytaj zamołwitaj wo přizjewjenje, a to pod abo pod telefonowym čisłom 0172 3418730 (Raik Zschuppan).
Regionalna liga zaso startuje
hrv_Latn szl_Latn ltz_Latn